На основу члана 25. став 5. Закона о јавном информисању и медијима („Сл. гласник РС“, број 83/2014 и 58/2015), Закључка Општинског већа општине Кладово, број ___________од дана _________.2016. године и Решења о избору пројеката у области јавног информисања који се финансирају из буџета општине Кладово, број __________ од дана _________ 2016.године (уписује први уговарач), по спроведеном јавном конкурсу, закључује се

УГОВОР 
О ДОДЕЛИ СРЕДСТАВА ЗА СУФИНАНСИРАЊЕ ПРОЈЕКАТА ИЗ БУЏЕТА ОПШТИНЕ КЛАДОВО У ОБЛАСТИ ЈАВНОГ ИНФОРМИСАЊА РАДИ ОСТВАРИВАЊА ЈАВНОГ ИНТЕРЕСА У 2016.ГОДИНИ

     Уговорне стране:
1. Општина Кладово, ул. Краља Александра 35, МБР 07213182, ПИБ 100697090, коју заступа председник др Драган Будујкић (у даљем тексту први уговарач) и

2. _________________________, са седиштем у ____________, ул. __________________, МБР _____________, ПИБ ________________, кога заступа ________________________ (у даљем тексту други уговарач).

Предмет: Реализација Решења о избору пројеката у области јавног информисања који се финансирају из буџета општине Кладово, број ____________ од _______2016. године (уписује први уговарач).

Члан 1.
Овим уговором регулишу се међусобна права и обавезе првог и другог уговарача у вези са реализацијом пројекта под називом „_____________________________________________________________________________________________________________''.   
Саставни део овог Уговора чине: 
        Образац 1 – Пријава за пројектно суфинансирање из области јавног  
        информисања,
        Образац 1 и 1а – Буџет и ревидирани буџет предлога пројекта (excel),
        Образац 2 – Наративни и финансијски извештај о реализацији пројекта 
        (excel),
        Образац 3- Изјава о суфинансирању пројекта.
Члан 2.
Укупна вредност пројекта износи ________________ динара, са урачунатим ПДВ-ом .
За реализацију пројекта наведеног у члану 1. овог Уговора, први уговарач додељује средства другом уговарачу у износу од _______________ динара, процентуално изражено ______%.
Други уговарач се обавезује да учествује у реализацији пројекта са сопственим средствима и средствима из осталих извора у износу од ___________динара, процентуално изражено _____%.
Члан 3.
Први уговарач се обавезује да ће средства наведена у члану 2. став 2. овог Уговора преносити другом уговарачу:
           - у месечним износима, почевши у року од 15 дана од дана закључења Уговора.            
Пренос средстава се врши на наменски рачун другог уговарача. Исплатом из претходног става први уговарач у потпуности измирује своје финансијске обавезе према другом уговарачу.
Члан 4.
Уколико други уговарач нема отворен наменски рачун, у обавези је да у року од пет дана од дана потписивања овог Уговора отвори наменски текући рачун за пренос новчаних средстава за финансирање пројекта и да о томе писмено обавести првог уговарача.
Други уговарач се обавезује да пренесе сопствена средства и обезбеди пренос средстава других финансијера на наменски текући рачун за финансирање пројекта, и да са истог рачуна  врши сва плаћања у вези са реализацијом пројекта, у складу са буџетом пројекта.
Члан 5.
Други уговарач се обавезује да ће, на захтев првог уговарача, овлашћеним представницима општине омогућити непосредан увид у реализацију пројекта и утрошак додељених средстава.
Други уговарач се обавезује да са пројектним активностима отпочне од дана потписивања уговора.
Други уговарач се обавезује да пројекат реализује најкасније до 31.12.2016. године и да своје пројектне активности усклади са временом реализације пројекта.
Члан 6.
Други уговарач се обавезује да извештај о реализацији пројекта, укључујући и копије рачуноводствене документације, достави првом уговарачу наративни и финансијски извештај о утрошку средстава, на обрасцу за извештај који је саставни део конкурса, на месечном нивоу.
Уз наративни извештај достављају се емитовани прилози у електронском облику, односно исечци из новина, публикација, копије садражаја са портала. Уз наведене прилоге, уговорна страна је дужна да достави извештај о емитованим прилозима/објављеним новинским чланцима/објављеним текстовима на сајту  који ће садржати за сваки прилог следеће информације:
1. редни број ЦД-а / исечка из новина
2. назив прилога / текста
3. тема прилога / текста
4. учесници прилога
5. емисија у којој је прилог емитован / рубрика у новинама у којој је текст објављен.
Плаћање се врши на основу усвојеног наративног и финансијског извештаја. Мониторинг над утрошком финансијских средстава и одобравање финансијских извештаја врши Одељење за буџет и, финансије Општинске управе Кладово.
Члан 7.
Други уговарач се обавезује да ће одобрена средства из буџета општине Кладово, сопствена средства и средства из других извора искористити искључиво за реализацију пројекта, у складу са описом пројекта и буџетом пројекта.
Уколико се приликом разматрања коначног извештаја о утрошку средстава утврди да други уговарач није утрошио сва одобрена средства у складу са уговором и буџетом пројекта, други уговарач је дужан да неутрошена средства врати првом уговарачу.
Члан 8.
Уколико други уговарач није доставио извештај о реализацији пројекта у року утврђеном у члану 6. овог Уговора, или се утврди да је ненаменски утрошио средства, исти се обавезује да првом уговарачу врати целокупни износ који је добио за реализацију пројекта, заједно са припадајућом каматом.
Уколико дође до околности предвиђених у ставу 1. овог члана, у наредне три године неће бити разматране пријаве другог уговарача за учешће на конкурсу за суфинансирање пројеката  из буџета општине Кладово у области јавног информисања ради остваривања јавног интереса.
Члан 9.
Овај Уговор престаје да важи:
1. истеком рока на који је закључен
2. пре истека рока у случајевима:
· споразумним раскидом и
· отказом једне од уговорних страна.
Члан 10.
Споразумним раскидом Уговор престаје да важи по потписивању Споразума о раскиду Уговора.
Овај Уговор се може раскинути писменим отказом једне од уговорних страна који се доставља другој уговорној страни.
У писменом отказу обавезно се означава по ком се основу Уговор раскида.
Отказни рок у случају раскида Уговора пре истека уговорног рока на који је Уговор закључен је 15 дана, рачунајући од дана достављања писменог отказа другој уговорној страни.
Члан 11.
Овај Уговор се може раскинути пре истека уговореног рока у случају:
· неиспуњења уговорних обавеза,
· неквалитетног или непотпуног испуњења уговорних обавеза,
· брисања из регистра,
· наступања околности које се нису могле предвидети у моменту закључења Уговора, а због којих се не може остварити сврха уговора,
· непоступању по налогу надлежног органа Општинске управе Кладово у поступку надзора,
· у другим случајевима предвиђеним законом.

Уколико до раскида уговора дође услед чињења или нечињења другог уговарача, исти је у обавези да износ који је до тада добио из буџета општине Кладово врати првом уговарачу, заједно са припадајућом каматом.
Члан 12.
На све оно што није предвиђено овим уговором примењиваће се одредбе Закона о облигационим односима и других одговарајућих прописа.
Члан 13.
Сви спорови који буду настали у вези са овим уговором биће решени мирним путем.
У случају да спорови не могу бити решени мирним путем, надлежан је Трговински суд у Зајечару.
Члан 14.
[bookmark: _GoBack]Овај уговор је сачињен у четири истоветна примерака, од чега је по два за сваку уговорну страну.  




ПРВИ УГОВАРАЧ                                                          ДРУГИ УГОВАРАЧ
        ОПШТИНА КЛАДОВО                                                                                

     _______________________                    м.п.             _______________________
                                                                                             (потпис одговорног лица)
